Olympique Lyonnais

Olympique Lyonnais (OL) edo Lyongo Olinpiarra Frantziako futbol talde onenetakoa da, Lyon hirikoa. Zazpi Liga irabazi ditu, denak jarraian, eta honetaz gain bost kopa ere bai.

Etxeko partiduak Stade de Gerland estadioan jokatu ohi zituen, baina 2016tik aurrera Parc Olympique Lyonnais estadio berrian jokatzen du.

Historia 
Historialari batzuek taldea 1899an sortu zela dioten arren —urte hartan sortu baitzen unibertsitateko Lyon Olympique Universitaire—, 1950an eratu zen gaur egungo elkarte profesionala Olympique Lyonnais izenarekin. 60. hamarkadan Lucien Jasseron entrenatzailearen eskutik bi Kopa irabaztea lortu zuen eta 1973an hirugarren kopa bat ere lortu zuen.

1987an Jean-Michel Aulas negoziogizonak erosi zuen eta OL-Europa planari abia zuen. UEFA Koparako sailkatu zen pare bat aldiz eta Intertoto Kopa ere irabazi zuen 1997an. XXI mendea hasi zenerako Frantziako talderik aberatsena zen eta jokalari bikainek jokatu zuten bertan, batzuek aipatzekotan: Michael Essien, Florent Malouda, Juninho Pernambucano, Cris, Éric Abidal, Mahamadou Diarra, Patrick Müller eta Karim Benzema. 2002an lehenengo Liga irabaztea lortu zuen eta beste sei etorri ziren jarraian.

Azken urteetan Frantziako bigarren taldea bihurtu da Paris Saint-Germainen atzetik.

Uniformea 
Taldearen ekipamendua elastiko zuria eta galtza urdinak izan dira beti eta bularrean Lyon hiriko koloreak diren urdina eta gorriarekin "V" itxurako lerroak eraman izan ditu. 1976an uniformea erabat aldatu eta kolore gorria hartu zuen baina 1990an berriz ere ekipamendu zurira itzuli zen, detaile urdin eta gorriak zituelarik.

Historikoa

Azken urteak

2022/2023 Taldea 
2022ko abuztuaren 30ean eguneratua.

Palmaresa

Frantzian: 21 
 Ligue 1 (7): 2002, 2003, 2004, 2005, 2006, 2007, 2008.
 Frantziako Kopa (5): 1964, 1967, 1973, 2008, 2012.
 Ligako Kopa (1): 2001.
 Trophée des champions (Superkopa) (8): 1973, 2002, 2003, 2004, 2005, 2006, 2007, 2012.

Europan: 1 
 Txapeldunen Liga (0): finalerdiak 2010an.
 UEFA Intertoto Kopa (1): 1997.

Jokalari ezagunak 
Jean Tigana, Sonny Anderson, Frédéric Kanouté, Mahamadou Diarra, Cris, Michael Essien, Tiago Mendes, Miralem Pjanic, Juninho, Lisandro Lopez, Éric Abidal, Fred, Hugo Lloris, Karim Benzema, Samuel Umtiti.

Euskal taldeen aurkako partidak 
Hauek dira Europako txapelketa ofizialetan Olympique Lyonnaisek euskal taldeen aurka jokatu dituen partidak:

Emakumezkoen taldea 

FC Lyon taldearen emakumezkoen atala eratu zen 1970an eta hor dago taldearen jatorria. 2004an Olympique Lyonnais-en barnean sartu zen eta maila nabarmen igo zuen. Ordutik aurrera Frantziako eta Europako talde indartsuena bihurtu da, sei aldiz irabazi baitu Txapeldunen Liga .

 Garaipenak:
 Txapeldunen Liga:
 Txapelduna (6): 2011, 2012, 2016, 2017, 2018, 2019
 Finalista (2): 2010, 2013
 Nazioarteko Emakumeen Txapelketa (1): 2012
 Frantziako Liga (18): 1991, 1993, 1995, 1998, 2007, 2008, 2009, 2010, 2011, 2012, 2013, 2014, 2015, 2016, 2017, 2018, 2019, 2020
 Frantziako Kopa (11): 2003, 2004, 2008, 2012, 2013, 2014, 2015, 2016, 2017, 2019, 2020
 Frantziako Superkopa (1): 2019

Kanpo estekak 

  OLren webgune ofiziala

Olympique Lyonnais